തമിഴ്നാട് ഗവര്ണറായി ആര്.എന് രവി ചുമതലയേല്ക്കുംസത്യപ്രതിജ്ഞ ശനിയാഴ്ച ചെന്നൈ: തമിഴ്നാടിന്റെ 26ാം ഗവര്ണറായി രവീന്ദ്ര നാരായണ് രവി ശനിയാഴ്ച ചുമതലയേല്ക്കും. ഹൈക്കോടതി ചീഫ് ജസ്റ്റിസ് സഞ്ജീബ് ബാനര്ജി സത്യപ്രതിജ്ഞാ ചടങ്ങിന് നേതൃത്വം നല്കും. രാജ്ഭവനില് 10.30നാണ് ചടങ്ങ് നിശ്ചയിച്ചിരിക്കുന്നത്. പോലീസ് സേനയില് സേവനമനുഷ്ഠിച്ചിട്ടുള്ള ആര്.എന് രവി പാറ്റ്ന സ്വദേശിയും ഫിസിക്സ് ബിരുദാനന്തര ബിരുദധാരിയുമാണ്. മുന്കാലങ്ങളില് മാദ്ധ്യമ പ്രവര്ത്തകനായിരുന്ന ആര്.എന് രവി ഇന്റലിജന്സ് ബ്യൂറോയിലും സിബിഐയിലും ഏതാനും വര്ഷങ്ങള് പ്രവര്ത്തിച്ചിട്ടുണ്ട്. നാഗാലാന്ഡ് ഗവര്ണര് സ്ഥാനത്ത് നിന്നാണ് ആര്.എന് രവി തമിഴ്നാട്ടില് ചുമതലയേല്ക്കുന്നത്. ഗവര്ണര് ചുമതല ആദ്യമായി ലഭിച്ചത് 2019ലായിരുന്നു. ദേശീയ സുരക്ഷാ ഉപദേഷ്ടാവിന്റെ സഹചുമതലയും 2018ല് നിര്വഹിച്ചിട്ടുണ്ട്.